ОТЧЕТ

ЗА РАБОТАТА НА НАСТОЯТЕЛСТВОТО НА „НЧ ЛЪЧ-1918Г.-С.БОРЕЦ”

С.БОРЕЦ, ОБЛАСТ ПЛОВДИВ ЗА 2020Г.

Уважаеми читалищни дейци,   
 Дами и господа,

Десетилетия читалищата са издържали повратностите на времето.Създавани са в условия на мизерия, робство и са функционирали независимо при какви обществени политически строеве, показва, че те са авторитетни и стабилни институции и са необходими на обществото.Читалището е място, в което влизат от най-малките до най-възрастните. Именно тук в читалището, широк кръг хора свободно общуват с различни изкуства и се занимават с творчество.В това число и нашето читалище работи за организиране на различни мероприятия. Днес провеждаме годишно отчетно събрание , на което отчитаме дейността на читалището през 2020г. Основните дейности, които развива читалището са библиотечна, образователна -отбелязване на местни и православни празници, съхраняване на традиции и др., социална дейност – подкрепа на хора в нужда, любителско творчество, информационна дейност и други. През 2020 година Читалищното настоятелство проведе 6 заседания, на които са внесени и разгледани различни материали, от които по важните са:

* Обсъждане материали за годишно отчетно събрание на читалището;
* Обсъждане на възражение до кмета на община Брезово относно разпределяне на държавната субсидия;
* Отдаване на помещение за безвъзмездно ползване за офис на фондация „Възраждане на българските села” ;
* Свикване на редовно общо събрание на членовете на читалището;

В работата на Настоятелството приоритет имаше развитието на творчеството сред подрастващото поколение, разумното използване на финансовите средства и организиране на дейности по изпълнение на заложените в културния календар изяви и събития. Членовете на Настоятелството, някои дългогодишни деятели доказали своята всеотдайност, работиха с постоянство и отговорност през отчетния период.

Ето нашия отчет за свършеното през годината: Център на дейността на читалищата от край време е читалищната библиотека. Нейното състояние отговаря на реалните потребности на хората от селото, но има още какво да се желае. Може би трябва да помислим за подмяна на оборудването-стелажи и столове,за обособяване на детски кът,за нов компютър,който е крайно необходим и софтуерни продукти. Библиотеките винаги са били фактор, който свързва една нация с голямата наука и култура, със световната цивилизация. Библиотеката на едно малко село като нашето неизбежно отразява икономическото и духовно развитие на гражданите му. Така е било и ще бъде и с библиотеката при читалище „Лъч -1918г. –с.Борец”. Ние сме убедени, че ще съхраним непредходното значение на този духовен храм, опазвайки традициите от 102 годишното историческо минало на читалището,стъпвайки в настоящето и гледайки в бъдещето. Комплектуването на литература е една от най-важните дейности в библиотеката и основна тяхна мисия по набавяне, предоставяне и опазване на книжното богатствто. Ние комплектувахме 109 библиотечни единици на стойност 1290.70лв. Това са предимно книги – художествена литература за възрастни и художествена литература за деца. Набавените нови книги са със средства от държавната субсидия,дарения и по проект на Министерството на културата„Българските библиотеки – съвременни центрове за четене и информираност”2020. Средствата по проекта бяха редуцирани и получихме 905,16лв. С тях закупихме 63 броя нова литература. Прави впечатление, че е комплектувана предимно художествена литература.Отрасловата литература е малко . Това е така, защото читателското търсене е насочено към развлекателния жанр.Като дарения са получени 28 книги на стойност 100,40лв. Дарител е д-р Генади Грозев Набавените книги са на български език.Със средства от бюджета на читалището закупихме 18 нови заглавия на стойност 285.14лв. Всички новопостъпили заглавия са обработени – класирани, сигнирани и описани на фиши в систематичния каталог, а също така в инвентарната книга и книгата за движение на библиотечния фонд. За 2020г. е направен абонамент на 7 заглавия вестници и списания: в.Сега, в. Вестник за градината, в.Лечител, в.Тракийски агровести ,сп. Къща и градина, сп.Журнал за жената, сп.Замръзналото кралство на стойност 135,91лв.Библиотеката продължи да получава като дарение сп. Прозорец и сп. Пътечка.Постъпилите през годината периодични издания са на български език. И през 2020г. библиотеката при читалище „Лъч – 1918г – с.Борец.” неразполага с електронен каталог, както и софтуер за другите библиотечни дейности. Настоятелството ще продължи да кандидатства по проекти при първа въжможност за пълно автоматизиране на библиотеката. Отчисления от фонда са направени на 23 заглавия на стойност 31,16лв. като физически изхабени.Скъсаните книги са подлепвани и привеждани във вид, който да е приличен за ползване от потребителите. Библиотеката продължи да си партнира с учебните заведения – началното училище „Св. Св. Кирил и Методий” и ДГ „Роза”, като работим по единни планове за приобщаване на децата към знанието. Библиотеката ежедневно се хигиенизира, а целия фонд е почистен един път през годината. През зимните месеци библиотеката е отоплена добре. По решение на настоятелството се извършват платени услуги – писане на документи и принтиране; принтиране на документи от Интернет;ксерокопиране на документи от фонда на библиотеката.Извършваме услуги и чрез двата ксерокса и скенера, който е в компютърната зала.2020г. беше по-различна от останалите години. Световната пандемия Ковид 19 се отрази на нашата дейност като цяло. Част от планираните дейности не се осъществиха. Намалена беше и дейността на компютърната зала. Положителното е ,че фондация „Възраждане на българските села” и фирма „Глобълком 2” ЕООД осигуриха безплатен Интернет в района на читалището.Това даде възможност на учениците да се обучават онлайн, спазвайки необходимите противоепидемични изисквания.В периода март-юни учителката Лилия Чаушева преподаваше онлайн от компютърната зала на учените от гр. Пазарджик.През есента залата се ползваше от ученици за онлайн обучение.Така читалището помогна на образователния процес както в селото,така също и извън него.През този период Пенка Аврейска и Лилия Чаушева –доброволки към фондация „Възраждане на българските села”, надграждаха своите знания, като се включиха в уебинар обучение. Регистрираните читатели са 67. Разпределени по професия и учащи са както следва:.24 са от начална, средна и горна степен, студенти-3, учители -9, 1 библиотекар, 1селскостопански специалист, 25 работници от промишлеността и 3 с други професии. Сред читателите-деца преобладават тези от ромски произход. Докато са в началното училище децата имат интерес към библиотеката и авкитвно участват в нейните мероприятия.Тук ще отбележим добрата съвместна работа с колектива на началното училище. Навиците на четене,които сме изградили у подрастващите постепенно рухват, когато се преместят в училище извън селото ни.Благодарим на учителския колектив при началното училище,които активно подкрепят и участвата с учениците на библиотечните меропиятия.За първи път са регистрирани 18 читателя,възстановили правата си от предходни години са 9, а 40 са се презаписали от 2019г.През годината са заети 1540 библиотечни документа. Заетата художествтена литература за възрастни е 316 библиотечни единици. Тук най-голям дял се пада на заетите документи в отделите медицина,селско стопанство и обществени науки.Завишен е интереса и отдел „история”. Интерес представляват енциклопедиите за деца.В отдел детска художественалитература са заети 109 библиотечни единици.Заетата художествена литература за деца е 408. В сравнение с 2019г. е намалял броя на заетата детска литература.Спад в четенето има и сред активното население на селото. Осигурен е свободен достъп до фонда. Всеки, който желае може да чете в библиотеката – енциклопедии, речници, справочници, периодика, както и книги, да прослушва музикални дискове и видеокасети, да ползва комтютърната зала. Фондация „Възраждане на българските села” предостави безплатно програма „Уча се”,която дава възможност на всички ученици от 1 до 12 клас да се подготвят по даден предмет. Програмата обаче не беше активно ползвана.Обхванато е.9,6% от населението. Посещаемостта е 14,25на читател. Обръщаемостта на фонда е 0,24. Спрямо заетите библиотечни документи и читателите читаемостта е 22,98.На жител от населението за средства за нови библиотечни документи се пада 1,85лв., а на читател – 19,26лв.Според придобитите нови заглавия на жител се пада 0,16, а на читател 1,63 библиотечни документа.Продължихме да обслужваме хора в неравностойно положение и през 2020г. Проблем за възрастните наши ползватели е придвиждането им до ІІ етаж, където се намира библиотеката. Поставени са парапети,но въпреки това за по-трудно подвижните проблема си остава. През годината се носеше литература и по домовете.По време на първата вълна от пандемията помагахме на възрастните хора с пазаруването, закупуването на лекарства и други. Справочно-библиографската дейност на библиотеката се състои в извършването на 36 устни справки. От тях 15 са с учебна цел.За извършване на справките са ползвани речници, енциклопедии, справочници, научно-популярна литература,периодика и материали от Интернет.Систематичният каталог редовно се попълва с новопостъпили заглавия. През годината се попълваха и действащите картотеки. Извършена е редакция на Режим за съхранение на периодичните издания. По културно-масовата работа на библиотеката са проведени:”Васил Левски-урок по родолюбие”;В компютърната зала за 3-ти март с учениците от начален курс изгледахме филма „Шипченската епопея”и разказвахме за тези героични времена;Проведохме игри с децата на тема „Да запазим родолюбието”.Под мотото ”Стани приятел на библиотеката”се проведе урок с учениците от 1 клас,който се превърна в един малък празник. „Моете семейство”-изложба посветена на деня на християнското семейство.Една част от планираните библиотечни мероприятия не се осъществиха поради пандемията. В библиотеката се организира изложба от репродукции по случай 147 години от обесването на Васил Левски; През годината бяха подредени витрините: 172 години от рождението на поета революционер Христо Ботев;125 години от рождението на българския поет,преводач и издател – Гео Милев; 160години от рождението на руския писател,драматург и лекар- Антон Чехов;100 години от рождението на Леда Милева-български писател и преводач;витрина за 3-ти март;витрините „Смехът за вас”;”75 години от издаване на книгата „Пипи Дългото чорапче”;”Международен ден на детската книга”;”40 години от смъртта на детския писател Джани Родари”;”Великденски обичаи”;”144 годиви от избухване на априлското въстание””100 години от рождението на Валери Петров”; „180 години от рождението на Стефан Караджа”;”Иван Вазов-170 години от рождението на патриарха на българската литература” и други. В компютърната зала проведохме обучение с децата по работа с програмите „Работа с текст” и „Работа с презентации”. Залата е посетена 101 пъти през 2020г. В библиотеката работи секретар-библиотекар на цял щат с необходимото образование – „библиограф”. Тя постоянно следи за публикувани проекти за обогатяване на библиотечния фонд и каталозите на издателствата. Кандидатства в конкурсните програми към МК, участва в разработването на проекти, с които читалището кандидатства.Библиотеката при „Народно читалтище Лъч – 1918г. – с. Борец” отстоява идеята за:

* осигуряване на бърз, качествен, равноправен и неограничен достъп до източниците на знания и информация, програми и услуги в съответствие на нуждите на общонстта;
* библиотеката е отворена за идеи, препоръки и работи за непрекъснато подобряване на услугите, които предлага. Съхраняването и предаването на традициите ще си остане основна цел в дейността ни, а с желанието и участието на самодейците това се случва.

Поводи за празници има много и те започват още с първите дни от Новата година. Пандемията се отрази и на планираните културни мероприяти. Успяхме да проведем няколко от тях:

* „Банго Василий” стана традиционен обичай.Учениците от началното училище проведоха сурвакване в читалищено. Разказаха за този обиай,пяха и играха характерите за него песни и хора. Пожелаха здраве на читалищните дейци;
* „Бабинден” е традиционен селски обичай. На този ден проведохме ритуал в здравната служба и поляхме на д-р Грозев за здраве.Попяхме и благословихме местните лекари. Отделно баби и майки от селото се събраха на празнично веселие;
* Празникът Трифон Зарезан се проведе в селото като организатор беше кметство село Борец;
* В чест на 3-ти март читалището участваха с художествена програма на проведеното пред паметника на загиналите войни тържество;
* Съвместно с кметството се проведе тържество за 2-ри юни. Преклонихме се пред подвига на поета-революционер Христо Ботев и неговите четници. Преклонихме се пред всички, които прозряха в утрешния ден и чрез себеотрицание в името на своя идеал стигнаха до въроховната жертва, където смърт и безсмъртие си подават ръка. Изпълнени бяха стихове за героите от ученици от началното училище;
* През лятото се проведе спортен празник - турнир по тенис на маса организиран от фондация „Възраждане на българските села”,чийто домакин беше село Борец.
* За деня на народните будители съвместно с НУ „Св. Св. Кирил и Методий” организирахме изложба на тема „Моето семейство”.
* Коледно-новогодишните празници отбелязахме онлайн с песни ,стихотворения и благослов.

Трудна беше годината и за ПФГ „Настроение”. Поради здравословен проблем на корепетитора се наложи групата да пее без съпровод.Въпреки това тя участва в местни и обищински прояви, както и в два събора:

* Участие в местния обичай „Бабинден”
* За поредна година участие в празника Трифон Зарезан в с.Върбен на лозовите масиви на сем. Желязкови
* Честване на националния празник 3-ти март с програма
* Програма от групата за 8-ми март
* ПФГ „Настроение” взе участие в общинския празник на Слънчевата стела и в кулинарната изложба
* Участие в откриване реставрираната къща-музей на полковник Владимир Серафимов в с.Свежен
* Онлайн участие в ХVIII национален събор за автентичен фолклор „От извора” с.Труд
* Участие в V народен събор Пловдив-парк Лаута

За участията в общинските мероприята и за това в гр. Пловдив ни беше осигурен транспорт от общината, за което благодарим.

Уважаеми дами и господа, Зад изброените инициативи стои труда на служителката на читалището и обществената подкрепа на членовете на читалището и неговото ръководство.

Не бива да подминаваме истината, че през последните години, читалищната дейност до някъде се измества от различните медии, интернет, но читалището ще продължи да съществува, защото хората имат нужда от него. Една многовековна нация като нашата, българската, е способна да оцелее през годините, само ако съумее да съхрани духа , ценностите и идеалите си.

Надяваме се, че с актуалността на дейността си откликваме на обществените нагласи и очаквания на хората от местната общност читалището да е притегателен център за задоволяване на духовните потребности на живущите в района.

През отчетната година ремонтни дейности в читалището не са извършвани, въпреки че бяха подадени такива в община Брезово. Както знаете приемането на бюджета за 2020г. за читалището в село Борец беше орязан на общинско ниво от полагащите ни се държавни средства .Успяхме да работим и с малкото средства, с които читалището разполагаше през 2020г.Не е коректно и колегиално непрекъснато да се отнема от държавната субсидия на нашето читалище.Допълнителни парични средства от общинския бюджет получихме в края на годината. Смело ще кажа, че нашето читалище десетилетия наред работи активно и търси начини да развива своята дейност. Представя както селото, така и общината.Когато имаш финасови възможности е лесно, но когато няма такива се търсят нестандартни решения. Настоятелството е вземало такива решения в ситуации на безпаричие,за което благодарим. В края на 2020г. Читалището получи допълнителни средства от общинския бюджет в размер на 1166лв. Благодаря за вниманието!

с.Борец,25.01.2021г. Председател:\_\_\_\_\_\_\_\_\_\_\_\_\_\_

*Петя Иванова*

Секретар:,\_\_\_\_\_\_\_\_\_\_\_\_\_\_\_  
    
 *Вълка Димитрова*

НАРОДНО ЧИТАЛИЩЕ „ЛЪЧ – 1918Г. – С.БОРЕЦ”

С.БОРЕЦ, ОБЩИНА БРЕЗОВО, ОБЛАСТ ПЛОВДИВ

e-mail: [lath@abv.bg](mailto:lath@abv.bg) тел. 03 193/ 22 82

ПЛАН

ЗА ДЕЙНОСТТА НА НАРОДНО ЧИТАЛИЩЕ „ ЛЪЧ-1918Г. - С.БОРЕЦ

ЗА 2021г.

І. ОСНОВНИ ЗАДАЧИ:

1.Формиране на читалището като място за общуване и контакти, дарителски акции, културна и социална интеграция,включително и на хора в риск,неравностойно положение,етническа общност и други. 2.Засилване ролята на читалището в местното самоуправление и формиране на активно гражданско общество. 3. Преодоляване социалната изолираност на хората в неравностойно положение и интегрирането им в обществения и културен живот.

ІІ. ОРГАНИЗАЦИОННА ДЕЙНОСТ:

1. Утвърждаване и укрепване на връзки с институциите, с учебните заведения,неправителствени организации.

2. Провеждане на редовни заседания на читалищното настоятелство съгласно Закон за народните читалища и Устава на читалището.

3. Активно включване в обявените от МК сесии за подкрепа на читалищната дейност.

4. Тясно сътрудничество с кметското и общинско ръководства.

5. Водене на отчетност и протоколиране на всички решения.

III. БИБЛИОТЕЧНА ДЕЙНОСТ:

А/ Основни задачи:

1. По-пълното и бързо удовлетворяване на информационните възможности на всички граждани от с.Борец, обогатяване съдържанието на организираните културни и образо-

вателни прояви.

2. Организация и опазване на библиотечния фонд.

3. Разширяване кръга на четене сред населението от ромския етнос.

Б/ Организация и управление на библиотеката:

1.Разработване план за финансовото развитие на библиотеката. .

2.Партньорство с Методичен отдел на НЧ „Иван Вазов” гр. Пловдив ,началното училище и детската градина в с.Борец.

3.Предоставяне на всички видове отчети в публичния регистър на МК и в НБ „Иван Вазов”-Пловдив.

4.Извършване на компютърни услуги на гражданите.

5.Осъществяване на координационна връзка с местната и общинска власти по проблемите на библиотеката – набиране на допълнителни средства за материално-техническо оборудване,ремонти,отопление през зимния сезон.

6.Работа по проекти.

В/ Управление на библиотечния фонд:

1.Обогатяване фонда на библиотеката с минимум 30 нови заглавия чрез средства от бюджета ни читалището и насърчаване на дарителството.

срок:постоянен

2. Абониране на минимум 4 броя периодични издания. срок:постоянен

3. Извършване на вторичен подбор и прочистване на фонда като се отчислят минимум 50 библиотечни единици. срок:01.11.2021г.

4. Опазване на библиотечния фонд чрез текущо поддържане-хигиенизиране,подлепване,противопожарни мерки. срок:постоянен

5. Работа по картотеката на неудовлетворените читателски търсения. срок:постоянен

6. Своевременно да се бракуват периодични издания с текущ Режим на съхранение. срок:постоянен

Г/ Библиотечно обслужване:

1. Организация на работата по обслужване на читателите в следните направления и обеми:

Читатели - 63 броя

Посещения - 1260 броя

Заети библиотечни документи - 1134 броя

срок:постоянен

2. Редактиране на Правилата за обслужване на читателите в библиотеката.

срок:м.02.2021г.

3. Да продължи поддържането на читателската картотека. срок:постоянен

4. Редовно да се информират ползвателите с услугите ,които предлага библиотеката и да се запознават с Правилника за обслужване. срок:постоянен

5. Библиотеката да продължи обслужването на хора със специални потребности. срок:постоянен

6.Работа с читатели, пресрочили времето за заемане на библиотечните документи. срок:постоянен

7. Даване на уроци по компютърна грамотност на гражданите. срок:постоянен

Д/ Справочно-библиографско и информационно обслужване:

1. Изготвяне на устни справки,като се използват всички възможности на справочния апарат и интернет. срок:постоянен

2. Поддържане на систематичния каталог- вмъкване на новите постъпления,прочистване при отчисления. срок:постоянен

VІ. Културно-масова дейност:

1. Подреждане на витрини за бележити дати,годишнини и нови библиотечни документи. срок:постоянен

2.Поетична вечер „На чаша вино с любов”. срок:м.02.2021г.

3.148 години от обесването на Васил Левски-презентация. срок: м.02.2021г.

4.”Да сте бели и червени,като слънцето засмени”-традиции и обичаи,свързани с Баба Марта” - с учениците от начален курс. срок:м.02.2021г.

5.Освобождението на България от турско робство-презентация. срок:м.03.2021г.

6.”Апостолите и пътят към освобождението”-изложба посветена на Априлското въстание. срок:м.04.2021г.

7.”Вече съм грамотен”-посещение на първокласниците в библиотеката.срок:м.05.2021г.

8. „Лятна библиотека”-работа с деца по интереси. срок:м.06.м.07.2021г.

9. Съвместно провеждане на мероприятие с ЦДГ”Роза” – „Ден на приказката”.

срок:м.07.2021г.

10.Вълшебно лято в библиотеката. срок:м.06.-м.08.2021г.

11. 1-ви ноември- Ден на народните будители-Презентация съвместни на НУ”Св.Св. Кирил и Методий”. срок:30.10.2021г.

12. Изработване на коледни картички съвместно с училището. срок:м.12.2021г.

Е/ Поддържане квалификацията на библиотечния специалист:

1.Участие на секретар-библиотекаря в работни срещи организирани от Методичен отдел на НБ „Ив. Вазов” Пловдив. срок: постоянен

2. Запознаване с публикации за новости в библиотечното дело. срок: постоянен

3. Проследяване каталозите на издателствата относно комплектуване на нови библиотечни документи. срок:постоянен

ІV. КУЛТУРНО-МАСОВА РАБОТА НА ЧИТАЛИЩЕТО:

МЕСЕЦ ЯНУАРИ

1.”Василица – ромска нова година съвместно с НУ „Св. Св. Кирил и Методий”-14.01.

2.”Бабинден” – местен обичай – 21.01.

МЕСЕЦ ФЕВРУАРИ

1.”Трифон Зарезан” - традиционен народен празник на виното и лозарството -14.02.

МЕСЕЦ МАРТ

1.Тържество по случай 143 години от освобождението на българия. - 03.03. 2.Осмомартенски празник. МЕСЕЦ АПРИЛ 1. Празник на ромската общност-съвместно с кметството,училището и детската градина. 2. Великден е -съвместно с църковно настоятелство ,училището и кметството. МЕСЕЦ МАЙ 1. „Различни сме,но сме заедно –ден на Европа” – рисунка на асфалт. 2. Участие на читалището в тържеството за 24 май. 3. Провеждане на традиционния събор на селото съвместно с кметството. МЕСЕЦ ЮНИ 1. „Радост в детските очи” - провеждане на детски празник за Деня на детето съвместно с училището и детската градина. 2. Честване деня на Ботев и загиналите във войните-съвместно с кметството и СОСЗР. 3.Участие в общински празник на Слънчевата стела. МЕСЕЦ ЮЛИ 1. Детско утро. МЕСЕЦ СЕПТЕМВРИ 1. Беседа посветена на Съединението на българия МЕСЕЦ НОЕМВРИ 1. Тържество за деня на народните будители. МЕСЕЦ ДЕКЕМВРИ 1. Коледа е! – празнична програма -съвместно с учебните заведения и кметството.

V. ЛЮБИТЕЛСКО ХУДОЖЕСТВЕНО ТВОРЧЕСТВО

1. Съхранение на фолклорните традиции с цел опазване на фолклора като част от националната ни култура.

2. Привличане на бивши самодейци и младежи в любителските състави.

3. Участие в културни събития с местни,общинско и регионално значение.

4. Участие във фолклорни регионални и национални фестивали.

5. Повишаване качеството на предлагания от читалището художествен продукт по повод бележити дати и чествания.

6. Възстановка на обичаи и празници от културния календар/Бабин ден,Трифон Зарезан,Лазаруване,Заговезни /.

VІ. ПОВИШАВАНЕ КВАЛИФИКАЦИЯТА НА КАДРИТЕ:

1.Участие на читалищния секретар-библиотекар в организирани обучения,семинари,работни срещи по проблемите на библиотеките и читалищата.

VІІ. ФИНАНСОВО-СЧЕТОВОДНА ДЕЙНОСТ: 1. Проверителната комисия да извършва периодични проверки на финансовото и организационно състояние на читалището. 2. Изготвяне на доклад пред Общото събрание. 3. Набиране на средства чрез дарения и спонсорство за развитие на основните читалищни дейности. 4. Получаване на реална държавна субсидия от община Брезово за 2021г. 5. Допълнително общинско финансиране за любителското художествено творчество. VІІ. МАТЕРИАЛНО-ТЕХНИЧАСКА БАЗА:

Читалището извършва своята дейност в предоставена от община Брезово общинска собственост – самостоятелна сграда с разгъната площ от 510кв.м. на етаж.Сградата се поддържа в добър вид.Със средства от община Брезово се извършват неотложни ремонтни дейности. През 2021г. е необходимо:

1.Закупуване на 1 брой компютърна конфигурация за дейността на читалището. 2.Ремонт на осветителни тела и ел. инсталация на външното фоае; малък салон; репетиционна; клуб на жената. 3.Ремонт на прозорците на северната страна на сцената. 4.Подмяна на вратата на избеното помещение.

с..Борец,11.01.2021г. Председател:\_\_\_\_\_\_\_\_\_\_

*Петя Иванова*

Секретар-библиотекар:\_\_\_\_\_\_\_\_\_

*Вълка Димитрова*

„НАРОДНО ЧИТАЛИЩЕ ЛЪЧ-1918Г. – С.БОРЕЦ”

с.Борец, ул.20-та, № 5, община Брезово, област Пловдив

e-mail: [lath@abv.bg](mailto:lath@abv.bg) тел. 03 193/ 22 82

*НАСТОЯТЕЛСТВО*

ИЗБРАНО НА 26.03.2019г.НА ГОДИШНО ОТЧЕТНО-ИЗБОРНО СЪБРАНИЕ НА ЧИТАЛИЩЕТО

1.Петя Танева Иванова – председател

2.Вълка Георгиева Димитрова - секретар

3.Велка Дойчинова Генчевска – член

4.Добринка Вълканова Червенакова – член

5.Пенка Василева Петрова – член

*ПРОВЕРИТЕЛНА КОМИСИЯ*

ИЗБРАНА НА 26.03.2019г.НА ГОДИШНО ОТЧЕТНО-ИЗБОРНО СЪБРАНИЕ НА ЧИТАЛИЩЕТО

1.Елена Атанасова Русенова – председател

2.Ненка Тодорова Иванова – член

3.Янка Атанасова Терзиева – член.